**ČETRTEK, 16. 4.**

**SLJ – ANDRAŽEVO SOBOTNO POPOLDNE**

Kaj počneš TI ob sobotah dopoldne? Povej.

Potem pa odpri DZ3 na strani 60 in poglej slike, ki opisujejo Andraževo soboto. Z oranžno piko v okvirčku desno označi zaporedje dogajanja. Kar se je zgodilo najprej je že označeno z eno piko. Z dvema, tremi in štirimi pikami pa označi še ostale slike.

Nato PRIPOVEDUJ ob slikah.

Natančno opazuj slike in za vsako sličico oblikuj tri povedi. Starši, če ima otrok težave pri oblikovanju povedi, mu zastavljajte vprašanja ob vsaki sličici posebej. Naj odgovarja v celih povedih, ne le s posameznimi besedami, ker je to cilj naloge.

Npr. Kaj počne Andraž? Kakšna je njegova postelja? S čim je pokrit? Kaj drži v rokah? Kaj najprej naredi Andraž, ko se zbudi?...

**MAT – ČRTE IN LIKI**

Včeraj si spoznal ravne in krive črte. Sedaj veš, da se KRIVE rišejo s prosto roko, so kot valovi, kače, kljuke, vrvi, hribi, krošnje dreves, rožice… In veš, da se RAVNE črte rišejo VEDNO ob ravnilu ali šabloni. Iz samih ravnih črt je lahko narisana hiška. Vse trikotne, pravokotne in kvadratne oblike so le iz ravnih črt.

Čaka te naloga v DZ3 na strani 59, kjer boš iz samih črt, krivih in ravnih, ter iz likov na šabloni ustvaril risbo: mesto ali vas. Ne pozabi hišam ali blokom dodat hribe, ceste, drevesa in še kaj. Če želiš, risbo še pobarvaj.

PS: Jutri bom preverila računanje do 10, urejanje števil po velikosti in predhodnik – število – naslednik.

**SPO – GREM PO NAKUPIH**

Si uspel napolniti omaro s hrano? Si preveril kaj hranimo v hladilniku? Ker so prazniki mimo in že spet prihaja vikend, je najbrž nujno treba v trgovino. Ker TI ne moreš zraven, da bi pomagal nakupovati, imaš danes drugo nalogo.

Z mamico/očkom poglejte po omarah in zapiši, kaj bo treba kupit. Moja zahteva je, da na seznam napišeš 5 primerov »zdrave« hrane, ki je obvezna v vsaki kuhinji, 5 primerov hrane, ki se uporablja manj pogosto in 3 primere sredstev oziroma pripomočkov za higieno. Če nisi še spreten pri samostojnem pisanju besed, napiši po 3 primere hrane in 1 za osebno higieno.

V zvezek od SPO napiši z rdečo naslov: NAKUPOVALNI SEZNAM. Potrudi se napisati čim bolj lepo, četudi ni črt. Seznam mi prosim fotografirajte in pošljite na mail.

Upam, da si se ob včerajšnji polni omari hrane in današnjem nakupovalnem seznamu naučil marsikaj uporabnega in koristnega za življenje ☺